2019. gada 13. februārī Rīkojums Nr. 47

Rīgā (prot. Nr. 7 2. §)

**Par nekustamo īpašumu pirkšanu Ādažu poligona teritorijas paplašināšanai**

1. Atļaut Aizsardzības ministrijai pirkt šādus nekustamos īpašumus, kas nepieciešami Ādažu poligona teritorijas paplašināšanai:

1.1. nekustamo īpašumu "Melnalkšņi" (nekustamā īpašuma kadastra Nr. 8092 003 0117) – zemes vienību (zemes vienības kadastra apzīmējums 8092 003 0117) 2,4 ha platībā – Sējas novadā;

1.2. nekustamā īpašuma "Zemes gabals Nr. 46" (nekustamā īpašuma kadastra Nr. 8092 003 0121) daļu – zemes vienību (zemes vienības kadastra apzīmējums 8092 003 0121) 2,4 ha platībā – Sējas novadā.

2. Aizsardzības ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un ierakstīšanu zemesgrāmatā, segt no 2019. gada valsts budžeta programmā 33.00.00 "Aizsardzības īpašumu pārvaldīšana" paredzētajiem līdzekļiem.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks